Εγγραφές Α΄ τάξης

**23ο Δημοτικό Σχολείο Θεσσαλονίκης (τηλ. επικ.: 2310912334)**

**Σχολικό έτος: 2020-2021**

**Στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν από 1-1-2014 έως 31-12-2014.**

Οι εγγραφές μαθητών στην **Α΄** τάξη **πραγματοποιούνται** από **15 έως 29 Μαΐου 2020**.

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

**α. Πιστοποιητικό γέννησης Δήμου ή Κοινότητας** (Αυτεπάγγελτα από τη σχολική μονάδα).

**β**. **Φωτοαντίγραφο του βιβλιαρίου υγείας του παιδιού** (Β.Υ.Π.), ή προσκόμιση άλλου στοιχείου , στο οποίο αποδεικνύεται ότι έγιναν τα προβλεπόμενα εμβόλια.

**γ**. **Το Ατομικό Δελτίο Υγείας Μαθητή**, **(Α.Δ.Υ.Μ.).** (Το προμηθεύεστε από το σχολείο και μπορείτε να το προσκομίσετε μέχρι και 04/09/2020)

**δ. Αποδεικτικό στοιχείο από το οποίο διαπιστώνεται η διεύθυνση κατοικίας του μαθητή** (Αντίγραφο λογαριασμού ΔΕΚΟ ή εκκαθαριστικό εφορίας).

**ε. Πιστοποιητικό Φοίτησης Νηπιαγωγείου για την εγγραφή στο Δημοτικό.**

i. Το Πιστοποιητικό Φοίτησης στο νηπιαγωγείο εκδίδεται με τη λήξη της διδασκαλίας των μαθημάτων (15 Ιουνίου 2020) και διαβιβάζεται αυτεπάγγελτα από το Νηπιαγωγείο στο Δημοτικό Σχολείο εγγραφής του μαθητή.

ii. Μέχρι την ημερομηνία έκδοσης του «Πιστοποιητικού φοίτησης», το νηπιαγωγείο εκδίδει «Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του μαθητή για την εγγραφή του στο δημοτικό.

**στ. Αίτηση Α΄ εγγραφής** (Το προμηθεύεστε από το σχολείο, και θα μπορείτε να τα προμηθευτείτε και από το νηπιαγωγείο του παιδιού και είναι αναρτημένη και στην ιστοσελίδα του σχολείου μας).

**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

α. **Προϋποθέσεις εγγραφής στο προαιρετικό ολοήμερο πρόγραμμα**. Οι μαθητές/τριες της Α΄ τάξης, μπορούν να εγγράφονται στο προαιρετικό Ολοήμερο Πρόγραμμα κατόπιν σχετικής αίτησης-δήλωσης των γονέων/κηδεμόνων τους συμπληρώνοντας το παρακάτω έντυπο: Έντυπο «ΔΗΜΟΤΙΚΟ-ΑΙΤΗΣΗ-ΔΗΛΩΣΗ ΕΓΓΡΑΦΗΣ ΣΤΟ ΟΛΟΗΜΕΡΟ

**Στο Ολοήμερο Πρόγραμμα δύνανται να εγγράφονται:**

1. Οι μαθητές/τριες των οποίων εργάζονται και οι δύο γονείς, προσκομίζοντας σχετική βεβαίωση του φορέα εργασίας τους ή κάρτα ανεργίας. Δικαίωμα εγγραφής δίνεται και στην περίπτωση που προσκομίζεται βεβαίωση εργασίας από τον ένα γονέα ή κάρτα ανεργίας από τον άλλο. Για τους αυτοαπασχολούμενους, ελεύθερους επαγγελματίες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα.

2. Οι μαθητές/τριες, των οποίων οι γονείς/κηδεμόνες ανήκουν σε ευπαθείς κοινωνικές ομάδες (πολύτεκνοι/τρίτεκνοι/μονογονεϊκές οικογένειες, γονείς/κηδεμόνες με χρόνιες παθήσεις/ ενταγμένοι σε πρόγραμμα απεξάρτησης/φυλακισμένοι, πολίτες τρίτων χωρών που διαμένουν σε κέντρα ή σε δομές φιλοξενίας και τα παιδιά τους φοιτούν σε σχολικές μονάδες).

3. Οι μαθητές/τριες που ανήκουν σε Ευάλωτες Κοινωνικές Ομάδες (Ρομά): η εγγραφή τους στο Ολοήμερο Πρόγραμμα γίνεται χωρίς προϋποθέσεις

β. **Προϋποθέσεις συμμετοχής μαθητών/τριών στο τμήμα Πρωινής Ζώνης** (7:00-8:00): Στο τμήμα αυτό δικαίωμα συμμετοχής έχουν μαθητές/τριες οι οποίοι είναι εγγεγραμμένοι/νες και φοιτούν στο ολοήμερο πρόγραμμα. Ο ελάχιστος αριθμός για τη λειτουργία του τμήματος Πρωινής Ζώνης μαθητών/τριών είναι οι 7 μαθητές/τριες για σχολεία με λειτουργικότητα έως 8/θέσια και 10 μαθητές/τριες για σχολεία με λειτουργικότητα από 9/θέσια και άνω.

γ. Στην περίπτωση μαθητών με αναπηρία και ειδικές εκπαιδευτικές ανάγκες οι γονείς/κηδεμόνες συνυποβάλλουν γνωμάτευση από Κ.Ε.Σ.Υ. ή δημόσιο ιατροπαιδαγωγικό κέντρο (ή άλλη δημόσια αρμόδια υπηρεσία, χωρίς αυτή να αποτελεί προϋπόθεση εγγραφής).

δ. Εκπρόθεσμες εγγραφές στο δημοτικό σχολείο για λόγους ανωτέρας βίας κατατίθενται και γίνονται δεκτές μόνο στη Δ/νση Π/θμιας Εκπ/σης Ανατ. Θεσ/νίκης (και όχι στο Σχολείο) με απόφαση του οικείου Διευθυντή Πρωτοβάθμιας Εκπαίδευσης. Η εγγραφή πραγματοποιείται στο εγγύτερο της κατοικίας του μαθητή σχολείο στο οποίο υπάρχει κενή θέση.

**ΔΙΑΔΙΚΑΣΙΑ ΠΙΘΑΝΗΣ ΚΛΗΡΩΣΗΣ**

Το Σχολείο μας προγραμματίζει την ίδρυση δύο (2) τμημάτων για τη νέα σχολική χρονιά, το δυναμικό του οποίου δεν δύναται να ξεπερνά τα 22 παιδιά.

Στην περίπτωση που οι αιτήσεις εγγραφής ξεπερνούν τον παραπάνω αριθμό, η Διευθύντρια του Σχολείου αποστέλλει πίνακα με τα ονόματα των μαθητών που διαμένουν στα όρια της σχολικής περιφέρειας του σχολείου με τις σχολικές περιφέρειες όμορων σχολείων (27ο και 24ο ΔΣ Θεσ/νίκης) στην Τριμελή Επιτροπή Εγγραφών που θα συγκροτηθεί στη Δ/νση Π/θμιας Εκπ/σης Ανατ. Θεσ/νίκης με απόφαση του Περιφερειακού Διευθυντή Εκπαίδευσης, η οποία προβαίνει σε κλήρωση μεταξύ των μαθητών του ανωτέρω πίνακα, έτσι ώστε να προκύψει ο αριθμός μαθητών που συμπληρώνουν τους 22. Οι μαθητές που δε θα κληρωθούν, κατανέμονται με απόφαση του Διευθυντή Πρωτοβάθμιας Εκπαίδευσης, ύστερα από εισήγηση της Επιτροπής, σε όμορα σχολεία, με κριτήριο τον τόπο κατοικίας τους. Αδέλφια μαθητών που φοιτούν ήδη στο 23o Δημοτικό Σχολείο, εξαιρούνται της ανωτέρω διαδικασίας. Η Διεύθυνση Πρωτοβάθμιας Εκπαίδευσης ενημερώνει το σχολείο αποχώρησης και τα σχολεία υποδοχής των μαθητών. Η Διευθύντρια του σχολείου στο οποίο είχε κατατεθεί η αίτηση εγγραφής, ενημερώνει τους γονείς/κηδεμόνες για το σχολείο εγγραφής και φοίτησης των τέκνων τους τη Δευτέρα 15 Ιουνίου, ύστερα από τη διαδικασία κλήρωσης. Παράλληλα, αναρτά στην είσοδο του σχολείου ονομαστικό πίνακα των μαθητών: α) που εγγράφονται και θα φοιτήσουν στο σχολείο, β) που αποχωρούν (καθώς και των σχολείων εγγραφής τους).

Τη Δευτέρα 15 Ιουνίου 2020 θα συγκροτηθούν τα τμήματα της Α΄ τάξης όλων των σχολείων για το σχολικό έτος 2020-2021.

**ΠΡΟΓΡΑΜΜΑ ΕΓΓΡΑΦΩΝ**

Προς διευκόλυνσή σας, λαμβανομένων υπόψη των έκτακτων συνθηκών λόγω του κορωνοϊού έχουν αναρτηθεί στην ιστοσελίδα του Σχολείου τα εξής έντυπα:

1. Αίτηση Εγγραφής στην Α΄ δημοτικού, 2. Ατομικό Δελτίο Υγείας, 3. Αίτηση εγγραφής στο Ολοήμερο.

Τα δικαιολογητικά εγγραφής μπορείτε:

* Να τα προσκομίσετε οι ίδιοι στο Σχολείο τις εξής μέρες και ώρες:

Δευτέρα 18/05/2020 έως και Παρασκευή 29 Μαΐου: 9.00-11.00

(παρακαλώ πολύ εισέρχεσθε με γάντια, μάσκα και δικό σας στυλό)

* Να τα στείλετε ταχυδρομικά στο Σχολείο


(Διεύθυνση: 23ο Δημοτικό Σχολείο Θεσσαλονίκης, Ιπποδρομίου 19/54351)

* Να τα αποστείλετε ηλεκτρονικά

(αφού σκαναριστούν) στη διεύθυνση ηλεκτρονικού ταχυδρομείου του Σχολείου, mail@23dim-thess.thess.sch.gr

Παρακαλώ πολύ για οτιδήποτε θελήσετε επισκεφθείτε το blog του σχολείου ή επικοινωνήσετε στο τηλέφωνο και mail του σχολείου.

**Η Διευθύντρια του 23ου Δημοτικού Σχολείου**

****